《浣溪沙（钱唐有感）》
宋代·杨舜举

残照西风一片愁。疏杨画出六桥秋。游人不上十三楼。

有泪金仙还泣汉，无心玉马已朝周。平湖寂寂水空流。

作者简介：杨舜举，金华（今属浙江）人。与父本然同出王应麟之门。与许谦有交（《白云集》卷一《游山》）。月泉吟社第三十六名，署名观我。事见《词苑丛编》卷一四引姚云文《江村剩语·杨观我词》。